Heziketa emozionala genero ikuspegitik. :: ikasi :: Udako Euskal Unibertsitatea\nHeziketa emozionala genero ikuspegitik.\nUdako Ikastaroak :: Psikopedagogia\nFormalki (hezkuntza proiektu, lege eta dekretuak) jaso bada ere, hezkidetzari orain artean ez zaio garrantzirik eman, denborak erakutsi digu, ordea, baduela garrantzia eta balioa. Haurrak eskolatzen diren une beretik parekotasunezko harremanak eta hezkidetzan oinarritutako hezkuntza lantzearen ekarpena argia da. Zentzu horretan, ikastaro honen helburu nagusia ikasleek praktika hezkidetzialeak garatzeko gakoak eskuratzea izango da. Horrenbestez, haurren identitatearen garapena eta garapen afektibo-sexualaren azterketa kritikotik abiatuz, lanerako gako nagusiak bereganatuko ditu ikasleak.\nHaurren prozesu emozional, afektibo-sexuala eta soziala ulertu; txikien autonomia eta segurtasun afektiboa emozionala garatzeko bideak kritikoki aztertuz.\nLau bloke nagusitan banatzen dira landuko ditugun edukiak:\nGeneroaren transmisioa. Genero/sexu sistemaren adierazpenak gaur egungo jendartean; genero/sexu mugak eta gaitasunen banaketa. Feminitatearen eta maskulinitatearen esanahiak gure kulturan, eta horien transmisioa.\nGenero/sexu sistema haur txikien nortasunaren eraikuntzan. Helduon jarreren eta jardueraren azterketa eta horien eragina identifikatzeko jarduerak. Identitate sexuala eta genero rolen ezarpena.\nHeziketa afektibo-sexuala: genero diskriminazioa gainditzeko identitatearen garapen integrala eta positiboa; garapen afektibo-emozionala. Haur txikien (0-6 eta 6-12) garapen afektibo, emozional eta soziala. Sentimenduen adierazpena eta errespetua, parte-hartzea, elkartasuna, harreman afektiboak eta sozialak lantzeko bideak.\nGaian interesa duen edonori eta, bereziki, haur eta lehen hezkuntzako hezitzaileei.\nHomologazio kodea: 1368170006\neibar, udako ikastaroak, emozioak, hezkidetza, generoa, feminismoa, sexu sistema, heziketa emozionala, heziketa afektiboa


Linus Pauling - Wikipedia, entziklopedia askea.\nPortland, 1901eko otsailaren 28a\nBig Sur (en) , 1994ko abuztuaren 18a (93 urte)\nAva Helen Pauling (en)\nKaliforniako Teknologia Institutua 1925) Ph.D. : Fisika matematiko, kimika fisiko\nRoscoe G. Dickinson (en)\nRichard C. Tolman (en)\nTang Youqi (en)\nLawrence O. Brockway (en)\nMatthew Meselson (en)\nJoseph Kraut (en)\nJerry Donohue (en)\nkimikaria, fisikaria, esperantista, unibertsitateko irakaslea, biokimikaria, bakearen aldeko aktibista, kristalografoa, biofisikaria eta activist shareholder (en)\nKaliforniako Teknologia Institutua (1927 - 1963)\nKaliforniako Unibertsitatea San Diegon (1967 - 1969)\nStanford Unibertsitatea (1969 - 1975)\nBakearen Nobel Saria (1962)\nKimikako Nobel Saria (1954)\nWillard Gibbs Award (1946)\nPriestley Domina (1984)\nBakearen Lenin Saria (1969)\nTolman Award (1991ko otsailaren 27a)\nLavoisier Medal (1986)\nForeign Member of the Royal Society (1948ko maiatzaren 27a)\nIrwin Stone (en) eta Walter Heitler (en)\nLinus Carl Pauling (Portland, Oregon, AEB, 1901eko otsailaren 28a - Kalifornia, AEB, 1994ko abuztuaren 19a) Estatu Batuetako kimikaria izan zen.\nKaliforniako Teknologia Institutuan eta Munich, Kopenhage eta Zuricheko unibertsitateetan ikasi zuen.\nKimikako irakasle eta laborategiko zuzendaria izan zen Kaliforniako Teknologia Institutuan. 1949an, Estatu Batuetako kimika elkartearen lehendakari izendatu zuten.\nX izpien difrakzioa aztertuz molekulen kristal-egitura zehaztu zuen. Lotura kimikoen azterketan aurrerapauso handiak eman zituen, eta proteina askoren egitura atomikoa, hemoglobinarena barne, aurkitu zuen. Mekanika kuantikoa atomoen kimika aztertzeko erabili zuten lehenetakoa izan zen.\nSari ugari jaso zituen: 1954an, Kimikako Nobel saria; 1962an, gerra nuklearraren aurka aurrera eraman zituen jarduerengatik, Bakearen Nobel saria; eta 1970ean, Lenin Saria.\nWikimedia Commonsen badira fitxategi gehiago, gai hau dutenak: Linus Pauling


[Erreportajea] ‘Geuretik sortuak’ saretzen : Oarsoaldeko Hitza\n[Erreportajea] ‘Geuretik sortuak’ saretzen\nEuskarazko artea sustatzeko zirkuitu nazionalean, 26 artistek bere herria ez den batean egonaldi artistikoa egingo dute. Metrokoadroka kolektibo oiartzuarrak Lore More taldeari utziko dio antzezlekua.\nLabaderoan elkartzen ziren emakumeak omenduko ditu Lore Morek.\nEuskal lurraldea hiru eremu administratibotan zatituta badago ere, bada zerbait horiek guztiak osatzen dituzten udalerriak batzeko gai dena: euskal kultura. Sinesmen horretatik abiatuz, udalen arteko elkar ezagutza eta lankidetza instituzionala bultzatzen dituen Udalbiltza erakundeak Geuretik sortuak proiektua jarri du martxan.\nEuskara hutsean egindako artea eta kulturaren sormena sustatu nahi dituen zirkuitu nazionala da hori, premisa batetik abiada hartu duena: «Euskal Herriaren kontakizun sentikorra arteak eta kulturak baino ezin dute egin».\nOiartzungo Udalak eta Udalbiltzak hitzarmena sinatu zuten uztailaren 13an. Akordio horri esker, herrian egonaldi artistikoa egingo du Lore More Nafarroako antzerki konpainia, eta Oiartzundik Atarrabia eta Uhartera (Nafarroa) lekualdatuko da, asmo berberarekin, Metrokoadroka kolektiboa.\nLabaderoan oinarrituta egingo dute emakume nafarrek sorkuntza berria\nIosune Cousillas Kultura zinegotziak aitortu du udal arduradunek ez zutela duda egin herriak batzeko iniziatibaren berri izan zutenean: «Gure proiektuaren barruan dago nolabait euskal kultura eta euskal sortzaileak suspertzea, horiei plazak ematea. Horregatik, proposamena egin zenetik, guk garbi ikusi genuen parte hartu behar genuela».\nLore More, unerik zehatzenean\nLore More konpainiak Trapu zikinak antzerki sorkuntza kolektiboa onduko du Oiartzunen. Hiru asteko egonaldia hasia dute abuztuaren bukaeratik, Karrika auzoko Iturburu eraikinean bizi dira ordutik lau taldekideak: Maialen Diez, Mikele Urroz, Laura Villanueva eta Lucia Ezker.\nBai kultura arloko udal arduradunak bai antzezleek bat egin dute kokapenaren nahiz dataren egokitasunean. Izan ere, Labaderoan oinarrituta egingo baitute emakume nafarrek sorkuntza berria, eta luze darama Oiartzungo Udalak garbitokiaren funts historikoa aintzatesten. Eraikina berritu eta, emakumeei zuzendutako tailerren bidez, mosaiko murala osatu dute hainbat oiartzuarrek Alaia Gaztelumendi, Onintza Etxebeste eta Idoia Beratarbideren gidaritzapean.\nAzken artista hori, Beratarbide, Metrokoadroka kolektiboko kide ere bada. Talde oiartzuarrak egin du lehen hartu-emana jomuga izango dituen bi udalerri nafarrekin, eta irailean dira bueltatzekoak, hortik aurrera joan-etorrian ibiliko direlarik.\nOiartzuarrek badute eskarmentua site-specific motako antzezlanekin\n«Asmoa da bi herrietako jendearengandik jasotzen dugun informaziotik abiatuz gure obrari osotasun bat ematea», azaldu du aktoreak, «herrien kulturaren atzean dagoen jendearen istorioak ikusgarri bihurtu eta omentzea». Horiek Bidaide izenpean taularatuko dituzte.\nOiartzuarrek badute eskarmentua site-specific modalitateko antzezlanekin, alegia, herri edo espazio jakin batetara egokitutako sorkuntzekin. Gogoz ekingo diote aukera berriari, sinetsita baitaude kolektiboa azken aldian jorratzen ari den ildoarekin bat datorrela proposamen berria: «Herriko istorioak eta jendea ezagutu behar dira, eta zentzu horretan ongi enkaja dezake gure azken sormen lan motekin».\n‘Geuretik sortuak’, 2022an, etxean\nDatorren urteko urtarriletik irailera arte Oiartzunen ikusi ahal izango dira Geuretik sortuak proiektutik ernaldutako lan guztiak, horien artean Lore More eta Metrokoadroka taldeen obrak. Guztira bost antzezlan izango dira, bost ikus-entzunezko lanekin sortutako film bateratu bat, eta hamasei literatur obrarekin osatuko den liburua.\nEuskal artisten sormena eta euskal herrien izatea uztartu, eta bertatik bertara zabalduko dute literatura, antzerkigintza eta zinemagintza arloko 26 artista eta elkartek. Cousillasek zehaztapenak eman ditu: «Euskal Herria herri bat da, eta hortaz, euskal kultura zabaldu behar dugu ez bakarrik Oiartzunen, baizik eta herri guztietan, euskal sortzaileek eta kultura bultzatzen dutenek plazak izan ditzaten».\nHala, hainbat alorreko egitasmoak sustatuz, Euskal Herria saretu nahi dute Udalbiltzarekin bat egin dutenek, sorkuntza ahaleginetatik jaiotako herrigintza izanik ipar-orratz.\nLiteratura, antzerkigintza eta zinemagintza arloko 26 artista izan dira hautatuak Udalbiltzaren Geuretik sortuak iniziatiba gorpuzteko; horietako bi dira Lore More antzerki talde nafarra eta Metrokoadroka kolektibo oiartzuarra. Esleitu zaien herrietan aitortza eta aintzatespen lana egingo dute, ikusezin izan direnen historia oholtzaratuz.\nMaialen Diaz Urriza. Lore More antzerki taldea: «Gogoarekin genbiltzan memoriarekin zerikusia zuen lanketa bat egiteko»\nGuretzat oso garrantzitsua da Udalbiltzari eskerrak ematea deialdi hau atera izanagatik, iruditzen zaigulako euskal kultura sustatzeko apustu oso potentea egin dutela, asko eskertzekoa, ikusten den eta ikusten ez den lan guztiagatik. Diziplina askotan eragina izango duen aukera da, baloratzekoa, eta zentzu horretan oso pozik gaude arte eszenikoetan hautatuak izanagatik.\nLore More antzerki taldean gogoarekin genbiltzan memoriarekin zerikusia zuen lanketa bat egiteko. Kuriositate handia sortzen ziguten labaderoek, finean, aspaldian zirelako emakumeak elkartzeko leku bat, erlijiosoa edota espetxea ez zen gune ez misto bakarra, eta gure buruari galdetzen genion zer nolakoa izan behar zuen espazio horretako giroak.\nEsan ohi da trapu zikinak etxean garbitzen direla, baina garbitokiak publikoak ziren, eta errealitate hori metafora bihurtuta pentsatu genuen zer nolako balorea izango zuen emakumeen arteko elkarbizitza espazio horrek, nolabait omenaldia egiteko ere hain gutxi baloratu izan den garbiketa lanari.\nIdoia Beratarbide Arrieta. Metrokoadroka kolektiboa: «Askotan ez da kontuan hartzen aurretik dagoen lanketa guztia»\nLaguntza honek eskatzen du lan egingo duzun herria ez ezik, herriko istorioak eta jendea, eta euren lanak, kontuan hartzea. Zentzu horretan, bat egiten du guk aurretik lantzen genuen sormen ildoarekin.\nInteresgarria iruditzen zaigu benetan kontutan hartu delako sormen prozesua. Askotan ez da kontuan hartzen aurretik dagoen lanketa guztia eta hori egiteko denbora, espazioa eta baliabideak behar direla, eta uste dugu laguntza honek hori guztia oso kontuan izan duela. Behin sortu duzula, plazak edukitzea lan hori erakusteko, ez da oso ohikoa izaten.\nMetrokoadroka multidiziplinarra da, eta Atarrabian nahiz Uharten, uste dugu bai herri batean eta bai bestean sormen mota ezberdin asko bultatzen dituztela, eta nola ohituta gauden gu ere diziplina ezberdinekin lan egitera, oso pozik gaude.\nKulturgintzan, herri bakoitzak badu bere historia eta istorio piloa ezagutzen ez ditugunak, eta interesgarria iruditzen zaigu hori guztia erakustea. Kulturgile anonimoen gaia landuko dugu, urteak kultura bultzatzen egon diren horiek omentzeko.\nLore More, ‘Trapu zikinak’.


Bilbaopedia - Gabriel Ybarra de la Revilla\nGabriel Ybarra de la Revilla\n[ Bilbao, 1877 - Bilbao, 1951\t]\nGabriel Ybarra de la Revilla 1877an jaio zen Bilbon, Santanderretik etorri berriak ziren, Gerra Karlistaren ondorioz han errefusiatu bait ziren eta Gabrielen anaia, Fernando, han jaio zen. Bere gurasoak Fernando Luis Ybarra Aránbarri eta María Nicolasa de la Revilla izan ziren, biak bilbotarrak.\n11 urte zituela, 1888an, bere aita hil egin zen eta beraz, Gabrielen gauzak bere osabak, José de Vilallongak, eraman zituen. Rafaela Ybarra, bere aitaren arrebarekin, ezkondu zen José de Vilallonga. Batxillergoa Bilbon osatu zuen eta ostera Filosofia eta Letrak Deustuko Unibertsitatean hasi eta Salamankan burutu zituen 1896ko azaroan.\nElvira Bergé Salcedorekin ezkondu zen 1885ean. Bilbon jaioa eta Ramón Bergé Guardaminoren alaba zen, Mauraren oso laguna eta hauteskundeen antolakuntzan aditua. Elviraren ama bilbotarra zen ere, Carmen Cuadra Salcedo Zabálburu.\nGabriel Ybarra bere anaia Fernandorrekin aritu zen askotan. Partidu kontserbadorea sortu zenean adibidez, 1913an, banaketa egon zenean, Gabriel bere anaia bezela, Maurista egin zen. Goyoagarekin batera Erromara egin zuen bidaian ere berarekin joan zen eta El Pueblo Vasco egunkaria ere berarekin sortu zuen. Gabriel, azken honetan, administrazio Kontseiluan egon zen 1915eko uztailetik.\nYbarra Revillatarrak berritzaileak izan ziren politikaren arloan. Partidu moduan definitutako egitura batekin, Hauteskunde Komisio, baita Propaganda eta Herri Idazkari batez osatua. Partiduko gazteriak aktiboki aritu ziren ere eta politika kaleratu egin zuten. Katolikoak Kontserbatzaileen eta Mauraren inguruan batzea ere lortu zuten.\n1913an, Kontserbatzaileen banaketa sortu zenean, Bizkaiko gehiengo kontserbadoreak Ybarra anaiek burutzen zuten partidu Mauristakoak egingo dira. Bergarako diputatu izan zen 1910 eta 1914. urteetan.\nBaina politikaz gain, Gabriel Ybarra ongintza lanetan aritu zen, eta aurreratua izan zen bere garaian. Bere aita hil zenean bere izeba Rafaela Ybarrarekin geratu zen eta honek eragin handia izango du Gabrielengan. Beraz, politika, nolabait, artikuluak idazten jarraitzen baitzuen, alde batera utzi zuen eta enpresari moduan, ongintzan eta irakaskuntzan jarraitu zuen.\nFamiliako negozietan ere hartu zuen parte, Madrilen eta Bilbon izan zituen jabetzak. Madrilen adibidez, Lealtad kalean 17 balkoi zituen etxe batean bizi izan zen. Bere anaia Fernandorekin Banco de Vizcayako sorreran egon zen ere eta beste hainbat sozietatetan ere zegoen sartuta. 1951an zendu zen Bilbon.\nALONSO OLEA, EDUARDO J., “Ybarra de la Revilla, Gabriel”; AGIRREAZKUENAGA J. eta beste, Diccionario biográfico de los parlamentarios de Vasconia (1876-1934), Vitoria-Gasteiz, Eusko Legebiltzarra, 2007, III. Liburukina, 2453- 2461 orr.


San Fermin 8. entzierroa: 2018ko uztailak 14, Miurako zezenen entzierro azkarra | Herriak eta hiriak | EITB\nEntzierro azkarra eta arriskutsua egin dute Miurako zezenek\nJaietako entzierrorik azkarrena izan da, izan ere, 2 minutu eta 12 segundo iraun du. Ez da korrikalari bat bera ere adarkadaz zauritu, baina zazpi ospitaleratu dituzte, traumatismoengatik.\nUztailaren 14ko egitaraua, larunbata, 2018ko Sanferminetan\nJandillako zezenek entzierro arriskutsua egin dute, gazte bat adarkadaz zaurituta\nAzken entzierroa, azkarra eta arriskutsua\n2018ko uztailaren 14ko entzierroa\nMiurako Sevillako ganadutegiko zezenek entzierro arriskutsua eta azkarra egin dute, 2018ko sanferminetako entzierroei agur esanez. Jaietako azkarrena izan da, izan ere, 2 minutu eta 12 segundo iraun du. Medikuen lehen partearen arabera, ez da inor adarkadaz zauritu.\nOraingoz zazpi pertsona eraman dituzte Nafarroako Ospitalera, hainbat traumatismo eta ubeldurekin. Horietako bat sanferminetako zapitik heldu du zezen batek, eta zenbait metroz eraman du, Telefonicako zatitik zezen-plazara arte; bertan askatu egin da, oihala hautsi delako.\nGauean zehar egindako euriagatik lurra bustita zegoen, eta aurreko egunetan baino korrikalari gehiago izan dira, azken entzierroa larunbatean izanda. Miurako zezenek korrikalariei jaramonik ez egiteko ezaugarria dute, eta aurten ere hala izan da, ibilbidearen zati handi batean. Estafetako kurbara arte taldekatuta hasi dira, eta behin hesiaren kontra jota, banantzen joan dira.\n8:00etan eta San Fermini kantatu ostean, zezenak batera irten dira Santo Domingotik, eta bat jarri da buru, beste bat gehitu zaio metro gutxira, eta beste batekin batera, taldeko liderrak izan dira.\nAbiadura handian gainditu dute lehen zatia, modu berean zeharkatu dute udaletxeko plaza eta Mercaderesera zuzendu dira, bertan hainbat korrikalari erori dira, eta zezen-taldea gainetik pasatu da.\nEstafetako kurbara iritsi da taldea, eta beste egun batzuetan ez bezala, hesiaren aurka jo du; zezen bat erori egin da, eta atzean gelditu da.\nBeste animaliek taldekatuta jarraitu dute, eta tarte batzuk utzi dituzte haien artean zati horretan, beraz, korrikalariek adarretara gerturatu ahal izan dute.\nHala Telefonicara zuzendu dira, eta bertan entzierroko unerik arriskutsuenetariko bat gertatu da, izan ere, zezen batek korrikalarietako bat sanferminetako zapitik heldu du, eta hainbat metroz eraman du. Halere, ez du adarkatu.\nTarte horretan, gazte talde batek larri ikusi du bere burua, hesiaren eta hiru zezenen artean geratuta, azkenetako bat erori egin da, eta beste birekin tontor txiki bat egin du.\nTaldea oso zatituta sartu da Iruñeko zezen-plazan, bi zezen buru izanda. Azken horiek bi minutu baino gutxiago behar izan dituzte plazara iristeko, eta buelta erdi bat eman dute zezentokira bideratu baino lehen. Gainerakoek jarraitu egin dituzte, bakoitzak bere aldetik, baina arazorik gabe.


Zubia, zubia da beti, eta ez muga - Bidasoko Hitza : Bidasoko Hitza\nZubia, zubia da beti, eta ez muga\nMartxoko zutabean, apirilekoa ezberdina izanen dela pentsatzen nuen. Hala espero nuen. Baina ez. Berdin segitzen dugu. Birus baten eta haren bueltan hartzen diren erabakien gatibu. Kaleratze, ERTE eta telelana nagusitzen diren aste hauetan, nik ohiko bulegotik egin dut lana. Irrati batean, eta edozein lantokietan, dena ezin baita distantziatik egin.\nDistantzia. Honi ere hamaika buelta eman dizkiot egun hauetan. Hendaiatik Irunera joan behar izan nuen joan den astean. Lanera. Joan, erraz joan nintzen. Santiago zubitik pasa nuen Bidasoa, Pausukoa itxia baitago. Etorri, ordea…\nOrdu bat autoan pasa izana gutxienekoa da. Polizia frantsesari hiru bider lau paper berdin erakutsi behar izana ere, anekdotikoa da. Hauen kontrola pasa, eta eskuineko bidea hartu nuen. Aparkatu, autotik jaitsi eta ahal nuen heinean (kamera eta begiz josia baitago egun hauetan zubia, muga bilakatuz) zubirantz abiatu nintzen. 1987koa naiz ni. Oker ez banaiz 1993an kendu zituzten Santiago zubitik polizia-etxetxoak/kaiolak. Gogoratzen dut nolakoa zen Hendaiatik Irunera joateko prozesua. Baina kasik ahantzia nuen irudi hura.\nErtz batetik zubira begira jarri nintzen une hartan, ordea, hamarnaka oroitzapen dantzan hasi ziren nire buruan. Eta zerbaitek esaten dit, eta ez niri bakarrik segur aski, osasun krisi hau baliatzen ari direla zubia, muga bilakatzeko. Zubiaren muga izaera azpimarratu eta berresteko. Gauzak argi uzteko, besterik amesten dugunoi.\nSeguruenik irakurle, aste guzti hauetan ez duzu zubiaren alde honetara etortzeko aukerarik izan. Krisi honek, ohitura ugari aldatu badizkigu eta aldatuko badizkigu ere, espero dut nafarrek eta gipuzkoarrek Lapurdirekiko gertutasunez segituko dutela eta alderantziz, orain arte bezala, edo gehiago.\nLapurtarron hutsunea, ez dadila soilik Irungo merkataritza eta Garberan sumatu. Hendaiako kaleetan (hondartzan ere nahiko nuke) elkar topatuko dugulakoan, animo denei eta aurrera!


BOTO PAPERAK, HITZAURREAN | Politika | Berria\nUdal eta foru hauteskundeak. Alderdien egoera\nBozkaleku bat 2019ko maiatzaren 26ko hauteskundeetan, Donostian. GORKA RUBIO / FOKU Tamaina handiagoan ikusi\nHegoaldeko euskal herritarrek 2019ko maiatzaren 26an eman zuten botoa udal hautetsiak, batzarkideak eta, nafarren kasuan, parlamentariak aukeratzeko. Hiru urte igaro dira; tartean, tokiko politikak zeharkatu dituen izurri bat. Udalak, batzar nagusiak eta Nafarroako Parlamentua datorren urteko maiatzaren 28an berritu beharko dira, eta, urtebete falta bada ere, alderdiak ari dira pixkanaka bozketei begiratzen. Beste hauteskunde ziklo baten abiapuntua izango da; 2023 eta 2024 artean izango dira Espainiako Gorteetarako eta Eusko Legebiltzarrerako bozak.\nEAJ, GEROA BAI\n«EAJ ez dago oraindik hauteskundeetara begira, kudeaketara begira baizik», diote EAJko iturriek. Baina, aldi berean, jeltzaleek, egutegirik finkatu ez arren, argi dauzkate tempo-ak. Udazkenera arte egongo dira «kudeaketara begira», eta urrian edo azaroan konbentzio bat egingo du. Urritik Gabonetara bitarteko prozesu horretatik irtengo da udal eta foru hauteskundeetan jeltzaleen egitasmoa izango dena. Arabako, Bizkaiko eta Gipuzkoako aldundiak, Bilboko, Donostiako eta Gasteizko alkatetzak eta Nafarroako Parlamentuko presidentetza bere esku izanik, ikusteko dago EAJk instituzio horietan aldaketarik egiteko asmorik duen.\nAzken hamarkadan beste hauteskunde batzuetan erakutsitako nagusitasuna islatzen du udal mapak ere; 2019an, EAJk lortu zuen alkate gehien, Nafarroan jeltzaleek parte hartzen duten Geroa Bai koalizioak eskuratutako hirurak aintzat hartuta: 133 udalerritan gobernatzen du. Hegemonia hori desberdina da lurraldearen arabera, ordea: Araban (32) eta batez ere Bizkaian (74), lehen indarra da, eta bi herrialde horietan lortu zituen Hego Euskal Herri osoan dituen bost alkatetik lau. Aldiz, duela hiru urte, EAJk baino alkate gehiago lortu zituen EH Bilduk Gipuzkoan, eta, Nafarroan, aho biko interpretazioa dute haren datuek; udaletan, Geroa Bai urrun dago parlamentuan lortzen dituen emaitzetatik —20.177 udaletan, 59.106 parlamentuan—, baina, tokiko inplantazio apala izanagatik, 2015ean Nafarroako Gobernuko lehendakaritza lortzeko eta 2019an gobernabiderako giltzarri izateko gai izan da. Horiek horrela, EAJren erronka nagusiak izango dira gaur egun Araban, Bizkaian eta Gipuzkoan daukan botere instituzionalari eustea eta Nafarroan, tokiko erakundeetako presentzia zabaltzearekin batera, Navarra Sumaren alternatiba izango den gehiengo batean eragiteko gaitasuna mantentzea.\nEH Bildu hasia da zerrendak osatzeko lanetan. Indar subiranistak Nafarroan abiatu du hautagaitzak zehazteko prozesua; Nafarroako eta Iruñeko mahai politikoek proposatutako hautagaiak izan dira aurkeztutako bakarrak, eta, bilkideek berretsita, Laura Aznal izango da Nafarroako Gobernuko lehendakarigaia, eta Joseba Asiron Iruñeko alkategaia. Datozen asteetan jarraituko du prozesuak, Arabako, Bizkaiko eta Gipuzkoako hautagaiekin.\nUdal eta foru hauteskundeak plaza egokia dira EH Bildurentzat, datuek erakusten dutenez; zinegotzi kopuruari erreparatuta, lehen indarra da, eta joera goranzkoa da azken hamarkadan: 1.067 lortu zituen duela 11 urte, eta 1.247 duela hiru. Gainera, 2019ko emaitzei erreparatuta, subiranisten botere instituzionala homogeneoagoa da Hego Euskal Herri osoan, bilkideak diren 118 alkateak modu orekatuagoan banatuta baitaude lau herrialdeetan. Gipuzkoan du gehien (44), lurralde horretako alkate guztien erdiak; Bizkaian, lau alkatetik bat da EH Bildukoa, eta bostetik bat Araban. Gainera, Nafarroako udalerri guztien %12,5etan gobernatzen du. Emaitza horiek islatzen dute EH Bilduren botere instituzionala, udaletakoa, ez dagoela lurralde jakin batean pilatuta.\nPSOE eta PSNrentzat hamarkada gorabeheratsua izan da 2011tik gaur egunera bitartekoa, baina, Pedro Sanchez PSOEren buruzagitzara itzuli zenetik, goranzko joeran daude sozialistak Euskal Herrian. 2015eko hauteskundeekin alderatuta, emaitzak hobetu zituen duela lau urte lau herrialdeetan, eta gaur-gaurkoz hirugarren indarra da alkate eta hautetsi kopuruan Hegoalde osoan.\nNafarroan, PSNk Navarra Sumaren alkatetza batzuk ahalbidetuz hasi zuen legealdia, baina Maria Txibite Nafarroako Gobernuko lehendakariak Geroa Bai, Ahal Dugu eta Ezkerra izan ditu gobernukide, eta EH Bildu lehentasunezko bazkide. Nafarroako akordioa, ordea, ezin da bereizi PSOEk Espainiako Kongresuan dauzkan beharretatik, Sanchezen gobernuaren sostenguetako bi baitira EAJ eta EH Bildu. 2023ko maiatzera bitarteko eta hortik aurrerako inkognita nagusia izango da, indar korrelazioaren arabera, PSNk egungo aliantza ereduari eusten dion edo 2012 aurreko PSN-UPN itunera itzuliko den.\nAraban, Bizkaian eta Gipuzkoan, ordea, EAJ-PSE akordioak udal eta foru mailako hirugarren azterketa izango du. Jeltzaleek eta sozialistek 2015eko bozetan inauguratu zuten egun indarrean dagoen aliantza: hiru diputazioetan gobernu koalizioak egitea eta udaletan bi indarrek bietatik boto gehien duen hautagaitza babestea. Akordio horren emaitzak agerikoak dira: PSE-EE hiru aldundietako eta hiru hiriburuetako gobernuan da, kasu guztietan EAJren alkate eta ahaldun nagusiak babestuta. Lehen hauteskundeak izango dira Eneko Andueza idazkari nagusi denetik, eta urtebete barrukoak erakutsiko du, batetik, haren zuzendaritzapean PSEk gora edo behera egiten duen, eta, bestetik, EAJrekiko itunari eusten dion edo EH Bildurekin akordio gehiagotan murgiltzen den.\nPP, UPN, C'S\nEskuin espainiarzaleak esateko gehiago dauka Nafarroan, baina, oraingoz, ikusteko dago Navarra Suma osatzen duten indarrek formulari eutsiko dioten. Gaur-gaurkoz, UPNk ez du prestatu hauteskundeei begirako egutegirik. Navarra Sumak, 2019an, UPN, PPN eta Ciudadanosen baturak 2015ean lortutakoak baino 13.000 bat boto gehiago lortu zituen, eta, alde horretatik, eraginkorra izan zen. Baina horrek UPNren posizioan ere eragin du.\nAraban, Bizkaian eta Gipuzkoan, berriz, bozak argigarriak izango dira PPrentzat; 2011n zituen hiru bototik bat galdua zuen 2019an, epe horretan 28 batzarkidetik 11ra igaro zen, eta, datorren urtean, ikusteko dago Voxen presentziak nola eragiten dion.\nELKARREKIN PODEMOS, EZKERRA\nAhal Dugu-k ere udazkenerako dauka hauteskundeei ekiten hasteko asmoa. Araba, Bizkai eta Gipuzkoako Ahal Dugu-ri dagokionez, uda aurretik ekitaldi bat egitekoak dira, proposamen politikoaz gogoeta egiteko, eta irailean ekingo diote hautagaitzak prestatzeari, ohiko prozedurarekin: hautagaitzen aurkezpena, primarioak... Alderdiko iturren esanetan, udal eta foru bozen prozesuek segida izango dute Espainiako Gorteetarako eta Eusko Legebiltzarrerako hauteskundeekin.\nAlderdi —eta, Ezker Anitzarekin, koalizio— gaztea izanik, portaera oso aldakorra erakutsi du hauteskunde esparruaren eta deialdiaren arabera. 2015ean, alderdia sortu berritan eta aldeko joera betean, 207.000 boto lortu zituen Hegoaldean, batzar nagusietarako eta Nafarroako Parlamenturako botoak batuta. Aldiz, lau urte geroago eta 70.000 boto galduta, tokiko ordezkaritzan jauzia egin zuen, alderdiak udalerrietako egiturak sortu eta egonkortu ondoren. 2023koa errebalida izan daiteke Ahal Dugu-ren etorkizun politikoa, haren presentzia instituzionala eta jokatzeko duen rola zehazteko.


Home / Dantza / Bizkaia / Kaixarranka\nSan Pedro egunean bertan kofradiako kideek herritarren laguntzaz prozesioan San Pedroren irudia eramaten dute herriko kaian eta kaleetan barrena. Aipagarria da prozesio honetan zehar “Kilinkala” izeneko mugimendua kaiaren bazter jakin batera iristean burutzen dena. Mugimendu honetan San Pedroren irudia hiru aldiz uretara makurtzen da erritual bezala. Mugimendu honen jatorriari buruzko interpretazio ugari daude. Aditu askoren esanetan dokumentu askok mugimendua San Pedrori urte horretan arrantza oparoa eskatzeko burutzen zela ziurtatzen dute, baina beste aditu askok eta ahoz-ahoko tradizioak batez ere mugimendu hau eskari baino santuari mehatxu bezala burutzen zela esaten dute.


Vancouver, modernotasun lasaia | Bidaiak | GAIAK\nVancouver, modernotasun lasaia\nBizitza aurrera doa Vancouverren, sutondoan pasatako neguko egun batean edota eguzki gozoko udako egun argitsu batean bezala. Columbia Britainiarreko natura oparoak inguratuta, Pazifikoari so dago hiria, etxe-orratz modernoetatik eta hain urrun ez dagoen bere iragan aitzindariaren hondarretatik.\nMahuitik etorrita, goizean goiz lur hartu dugu Vancouverreko Nazioarteko Aireportuan. Terminala zeharkatu eta kanpoaldera irten ostean, paramnesia eta buru-nahasmena sentitu ditut une batez, ez bainuen lortzen ohartzea ikusten ari nintzen irudiak nondik nora zebiltzan nire burmuinean, lobulu okzipitaletik parietalera eta handik hipokanpora. Zehazki, YVR-Airport-eko geltokira iristean eta Canada Linen skytraina hartzean gertatu zitzaidan.\nTren modernoa da, tren arin goratua (lurraren maila baino gorago dabilena) eta gidaririk gabea, ezaugarri horiek dituen munduko lehenengoa eta luzeena, metropoli-esparruaren zati handi bat hartzen baitu. Aireportua Sea Island-en dagoenez, ondoko Richmonden, trenean egin genituen Down Town-era iristeko zeharkatu beharreko dozena bat kilometroak.\nNik ikusia nuen tren hori aurretik nonbait. Vancouver lehen aldiz bisitatzen nuenez, beste leku batean izango zen, baina non? Burura zetorkidan toki bakarra Londres zen. Han behin baino gehiagotan hartu nuen Docklands Light Railway delakoa Greenwich-era edo Canary Wharf-era joateko. Baina nahiz eta hiriari kutsu anglosaxoia igartzen hasia nintzen, hiriaren beste bereizgarri batzuek nik aurretik ikusitako trena huraxe bera zela ohartzen lagundu zidaten.\nIa azken geltokira, Waterfrontera, iristen ari nintzela konturatu nintzen. Bat-batean piztia handi, izugarri bat etorri zitzaidan burura; «Godzilla!», oihukatu nuen. Nire kidearen ezustekoa ikusita, zerk asaldatu ninduen argitzen saiatu nintzaion. Hilabete batzuk lehenago, Hawaiirako bidaia prestatzen nenbilela, Pazifikoko uharteetan kokaturiko film sorta ikusten aritu nintzen, eta horien artean, japoniar munstroaren azken bertsioa. Eta hara non, filmaren erdia Vancouverren filmatua dagoen; une hartan ez nion garrantzirik eman, ez bainuen hiri hori bisitatzea aurreikusita.\nSkytrainean gertatzen den eszena Honolulun gertatzen dela aditzera ematen da filmean, non ez dagoen horrelako zeruko trenik; horrenbestez, paradoxikoki, Kanadan nengoen Hawaiin egin berri nuen egonaldia gogora ekartzen. Izan ere, zinemaren «magiak» Vancouver batean Honolulu, bestean San Frantzisko bihurtzen du –hor kokatzen da filmaren beste zatia– baina Kalifornia zapaldu gabe. Goiz horretan baina, ez zegoen inolako munstrorik gure bagoiak jan eta pultsu elektromagnetikoak jaurtitzen; aitzitik, bost minutuz zapaldu eta bertan paseatuta erraza zen ohartzea hiri patsadatsua zela erabat eta ez zuela filmeko kaosarekin batere zerikusirik.\nBere bidea jorratutakoa\nOrdenatua, modernoa eta lasaia, britainiar arrastoak, transatlantiar aitzindaritzaren kutsuarekin nahasita, eta AEBetako muga hurbilaren eragina, zeinak antzekotasunak desberdintasun bihurtzen dituen. Hori da Vancouverrek eman zidan lehen itxura. Lehena eta beti oroitzen dudana, gustuko baitut hiria bere bidea jorratu duen emigrante baten pareko ikustea, bere iragana atzean utzi duena, baina beti ere Deightoneko ‘Gassy Jack’ berritsuaren tabernara joan ohi ziren zurginen herentzia mantentzen duena.\nGassy Jack izeneko ingelesa, hain zuzen, 1867an iritsi zen Fraser ibaiaren bokalera, bere emazte indiarrarekin, amarekin eta lehengusuarekin, eta Globe Salon taberna ireki zuen gerora Gastown izena hartuko zuen alderdian, hiriaren sorgunean. Oso gutxi geratzen da, ostera, europarrak iritsi aurreko ondareari dagokionez. Musqueam gizon-emakumeak –lurraldea okupatzen zuen Lehen Nazioetako herria– apenas mila bat dira egun eta Marine Driveko hegoaldeko hiri-erreserba txiki batean bizi dira.\nVancouver, onerako ala txarrerako, duela mende eskas kanpotik heldu zen jendearen izpiritu ekintzailearen alaba da, Canadian Pacific Railwayaren alaba, XIX. mende amaieran bi ozeano kanadarrak lotu zituen tren transkontinentalaren alaba, hain zuzen modernitatearen eta anbizioaren metafora historikoa den trenaren alaba.\nBitxia gertatzen da, ordea, ezaugarri horiek aipatuta, egunerokoan bertan igartzen den erritmo patxadatsua, presa eta estresik gabea. Badirudi klimaren aldaketek zehazten dutela bertako eguneroko jarduera, XXI. mendeko hiri bateko gorabeherek baino. Artifizial kutsu bat ere badu hiriak, 150 urte baino gutxiagoko hiri gehienei pasatzen zaien bezala, bereziki Ipar Amerikakoei, baina hori hala izanik ere, bertako kale eta parkeek, antzoki, jatetxe, saltoki eta pub-ek giro bereziki atsegina dute, aspaldiko ezagunek duten gertutasun kutsu hori baitute, baita yankien estiloko edo globalizazioaren ondorio diren merkataritza guneek ere.\nGranville St.-etik, cityko ardatz enblematikotik, jaitsiz, atzean utzi dugu Vogue Theatre xarmagarri bezain dekadentearen art deco giroa, Coal Harbour-en sofistikazio geldora jaisteko. Beheko mailetan, adreilu gorriak presente jarraitzen du, XX. mende hasierako Vancouver bat ere badela gogora ekarriz. Waterfront-eko geltoki neoklasikoak segida ematen die Christ Church Cathedral txikiari, granitozko St. Andrew’s Wesley United Churchi eta West End eta Robson auzoetako espazio bakartietan baztertuta dauden antzinako etxeei. Baina hiriak goranzko, bertikaleranzko, joera hartua du. Kristal eta metalezko arkitektura anabasa da, zeruari mehatxuka.\nEtxe-orratzak dira hirian jaun eta jabe, lurrean ez duten espazioa airean irabazi nahian bezala. Originaltasunean norgehiagokan eta grabitateari desafioka ari direla dirudi. Eta ugaldu eta ugaldu ari dira, esaterako, gutxi barru munduko egurrezko eraikuntza garaiena ere ikusi ahal izango da bertan, Acton Ostry Architectsek egina, baita Herzog & de Meuron-en arte galeria ere, edota Alberni by Kuma ikusgarriak, Kengo Kumarenak, eta Buro Ole Scheeren-en «etxebizitza bertikalean».\nEgungo garaien ikurra dira horiek, diseinuari dagokionez. Baina ez diote hiriari astuntasunik ematen; alderantzizkoa, Vancouverren arintasuna da nagusi, ibilgailuen trafikoa mugatuz, oinezkoentzako hiri bihurtzeko bidean baitago hiria. Bi hamarkadatako epean %20 gutxitu dira ibilgailuak hirian eta %26 hazi dira oinezkoen joan-etorriak. Hala, Walk Score adierazlearen arabera, oinez ibiltzeko hiri aproposenen artean Ipar Amerikako bosgarren hiria da.\nHala, English Bay eta Indian Arm fiordoaren artean oinez gabiltza. Canada Place ainguratutako belaontzi baten gisan zutituta dago portuan; bai, bilkura zentroa da, ‘Godzilla’ filmean Honoluluko aireportua dela sinetsarazi nahi diguten bera. Bitxia da bertan ur-hegazkinentzako geraleku bat ikustea; uretako aerodromo txiki bat da, autoz azkar iristeko urrutiegi dauden tokietara heltzeko garraio-zerbitzua ematen duena. Hegazkinak joan eta etorri dabiltza, protokolorik gabe lur hartuz eta aireratuz, taxi xumeak balira bezala.\nPiloteen gaineko egurrezko etxetxoak eta lur zingiratsuen ondoan flotatzen dabiltzan etxe-itsasontziak hor daude, parke, lorategi, bidegorri eta etxe-orratzekin batera. Azken horiek altura desberdinetako argi-gortina osatzen dute, skyline ospetsuenari inbidiarik ez diona. Baina bada beste protagonista bat, natura. Hiria eta bertako 600.000 biztanleak (bi milioi, inguruak kontuan hartuta) alde batetik Pazifikoak eta bestetik Columbia Britainiarrak inguratuta daude, natur ingurune amaigabea. Izan ere, hirian etxe-orratzak gailentzen badira ere, mendiak segituan bistaratu eta txiki uzten dituzte horiek. Ez dago oso urrutira joan beharrik eremu berdean barneratzeko. Horregatik guztiagatik hautatu dute aurten Vancouver, akaso, munduan bizi kalitate onena duen bosgarren hiri.


Nicola Gai eta Alfredo Cospito-ren egoera | borrokan\nNicola Gai eta Alfredo Cospito-ren egoera\nIrailaren 14ean italiar txakurrek atxilotu zituzten Nicola Gai eta Alfredo Cospito, Torinoko 2 anarkistak, Sanremoko espetxean isolamendu neurri zorrotzpean jarraitzen dute. Egunero miaketak jasaten dituzte, ezin dute haien artean edota beste presoekin harremanik izan, posta guztia kontrolpean (gutunak eta fardelak 10/15 eguneko atzerapenarekin ematen dizkiete) eta zentsuratuta, ziegan 10 liburu edota aldizkari bakarrik izan ditzazkete, etab.\nEstatuak bahitutako kide guztiei elkartasuna adierazi!\nBi lagunei idazteko helbidea:\n← Italia. Bi anarkista atxilotu dituzte Adinolfiren tiroketaren harira. Dos anarquistas detenidos por el tiroteo a Adinolfi\nCCF: epaiketa berria Grezian →


Loinatz jaietako haurren soka dantzan izena emateko epea irekita dago - Goierriko Hitza : Goierriko Hitza\nLoinatz jaietako haurren soka dantzan izena emateko epea irekita dago\nGehienez 40 haurrek parte hartuko dute: 20 neskek eta 20 mutilek. Dantzari bakoitzak nahi duen bikotea aukeratu ahal izango du generoa alde batera utzita. Martxoaren 8ra arte eman daiteke izena.\nIaz hartutako bideari jarraituz, Loinatz jaietako haurren soka dantzan gehienez 40 haurrek parte hartuko dute: 20 neskek eta 20 mutilek. Izena emateko epea gaur ireki dute eta martxoaren 8ra arte irekita egongo da. Izena emateko bi bide erabili daitezke: udalaren www.beasain.eus webgunea eta Igunea. (herritarrentzako harrera bulegoa).\nIzena ematen dutenen artean, haurren adina izango da zerrenda eratzeko irizpidea, nesken zein mutilen kasuan. Udalak jakinarazi duenez, “haur bakoitza zerrendan sartu den edo ez, izena ematean jasotako e-mailaren bidez jakinaraziko da”.\nBeasaingo dantza taldeek (Aurtzaka eta Ostadar) eta udalak elkarlanean hartu zuten erabakia iaz, “jasotako eskaerei erantzunez”. Nesken parte hartzea berdintasunez bermatzea dute helburu.\nEntseguak martxoaren 23an hasiko dira Alkartasuna ikastetxean, astelehenetik ostegunera 17:30etik 18:30era.


Suedia eta Athleticen jokatzen zuen Lehendakaria. - Coro Garaizarko Matsorriak\nHain zuzen ere, Goteborg hiriko Partille komunaren parkean Bizkaiko Batzar Nagusiak emandako Gernikako Arbolaren kimu bat landatu da. Ekitaldia biribiltzeko Begoñako Garaizarko Matsorriak Abesbatzak euskal folklorearen parte diren abestiak eskaini dizkio emanaldian zegoen suediar mandatarien ordezkaritzari.\nAthletic Clubek ere omenaldi honetan parte hartu nahi izan du, eta Abesbatzaren presidente den Carlos Aiestaranen elkarkidetzarekin Aitor Elizegi presidenteak bidalitako Carlos Aiestaranen “El fútbol: su faceta desconocida” liburua Suediako mandatariei oparitzen die. Aipatutako idazkian 1921etik 1926ra Agirre Lehendakariak elastiko zuri-gorriarekin izandako futbolari ibilbideaaren kontakizuna egiten da.


Fear The Walking Deaden estreinaldi esklusiboa | Euskaltel Blog\nFear The Walking Deaden estreinaldi esklusiboa\nMundu mailako estreinaldia Euskaltelen telebistak Fear The Walking Deaden lehen denboraldiko sei kapituluak esklusiban eskaintzen dizkizu, AMCren bidez. Bart gauean estreinatu dugu lehen kapitulua, AEBn estreinatu eta 24 ordura bakarrik. Baina lasai, ez baduzue ikusi, berriro emango dugu 46. kanalean gaur gauean, 22:10ean.\nFear The Walking Deadek The Walking Dead telesail ezaguneko zonbien apokalipsia erakusten du, haren aurrekari gisa. Los Angelesen dago kokatua telesaila, eta gizartearen hondamendia erakusten du familia desegituratu baten begien bitartez. Familia-drama zibilizazioa behea jotzen hasten den unearekin eta lehen zonbien harat-honatekin nahasten da.\nRobert Kirkmanek eta Dave Ericksonek (Sons of Anarchy) sortutako eta idatzitako telesail honen protagonistak Cliff Curtis (Missing eta Gang Related), Kim Dickens (Gone Girl, Sons of Anarchy), Frank Dillane (Harry Potter) eta Alycia Debnam Carey (Into the Storm) dira.\nThe Walking Deadetik kanpoko pertsonaiak\nTelesail dramatiko honen lehen denboraldiko sei atal horiek ordubete irauten dute, eta The Walking Deaden parte hartu ez zuten pertsonaia batzuen bidez inork identifikatu ezin duen eta pixkanaka gizartea suntsitzen ari den gauza misteriotsu baten jaiotza kontatzen dute.\nGertaera horrek arriskuan jarri du eskolako aholkulari Madison Clarkek (Kim Dickens) —bi neraberen ama alarguna— eta ingeles-irakasle Travis Manawak (Cliff Curtis) —banandua eta semearekin harreman konplexu bat duena— lortu duten egonkortasun nola-halakoa. Nahasmena gailenduko da beren bizmodu konplexuan, eta, aldi berean, gizarte osoa arriskuan jarriko du. Hemen duzu lehen kapituluaren aurrerapen bat.\nUneko telesailik onena ikusi gabe geratu nahi ez baduzu, gogoratu AMC Zinemako Paketean dagoela. Pakete horrek 4,95 €/hil balio du, eta Sundance, Buzz, TCM, XTRM, eta, noski, AMC kanalak ditu, besteak beste. Zinemako Paketeko bezeroek, gainera, 350 grabazio-ordu dituzte.\nEta presta zaitez, dagoeneko badakigu eta bigarren denboraldi bat izango dela. 2016ean izango da, eta 15 kapitulu izango ditu.


AGINDUA, 2010eko uztailaren 30ekoa, Etxebizitza, Herri Lan eta Garraioetako sailburuarena, salgaien garraio konbinatua sustatzeko laguntzetarako deia egiteko dena.\nAgindu honen helburua da Euskal Autonomia Erkidegoan eta Europar Batasuneko estatuetan dauden portuen artean salgaien errepideko eta itsasoko garraio konbinatua sustatzeko laguntza ekonomikoak emateko deia egitea.\nBaliteke, eskatutako laguntzen zenbatekoaren arabera, diru-kopuru hori (150.000 euro) handitzea aurrerago; baina egitekotan diru-laguntzak esleitzeko prozedura amaitu aurretik egin beharko da, eta ezinbestekoa izango da, Etxebizitza, Herri Lan eta Garraio Sailaren beste programa batzuetan gauzatutakoen ondorioz, kreditu lotetsietan dirua erabiltzeko moduan izatea edo aurrekontuetan aldaketak onartzea. Halakorik izanez gero, Garraioetako zuzendariaren ebazpenaren bidez emango da horren berri.\n1.- Euskal Autonomia Erkidegoko portuen eta Europar Batasuneko kide diren estatuetan dauden portuen arteko itsas garraioen tarifengatiko gastuak lagunduko dira.\n2.- Diru-laguntzak gidaririk gabe doazen gurpil gaineko kargak (ro-ro motakoak) itsasoz garraiatzeagatiko gastuetarako izango dira soilik.\nDirua, diru-laguntza jaso behar duen jarduketa burutu eta diru-laguntza jasotzeko eskubidea ematen duen gastua faktura edo bestelako agiri bidez egiaztatutakoan ordainduko da, dena batera. Gastu horiek II. eranskinean datorren taularen arabera zehaztuko dira. Nolanahi ere, eskabidearekin aurkeztu ez badira, 2010eko abenduaren 31 baino lehen aurkeztu beharko dira behin betiko fakturak.\nII. Eraskina - Egiaztatzea eta ordainketa (Dirulaguntza dokumentua)\nGastu horiek II. eranskinean datorren taularen arabera zehaztuko dira. Nolanahi ere, eskabidearekin aurkeztu ez badira, 2010eko abenduaren 31 baino lehen aurkeztu beharko dira behin betiko fakturak.


Iparragirreri idatzitako gutuna, irabazle nagusia - Debagoiena - Goiena.eus\nIparragirreri idatzitako gutuna, irabazle nagusia\nAurtengo gazte-epaimahaia ere Bergarako ikasleekin osatu dute.Argazkia: Jardun elkartea.\nSan Valentin egunean, atzo, eguena, banatu zituen Jardun elkarteak aurtengo Amodiozko Gutunen eta Esaldien sariak Irizar jauregian egin zuten ekitaldian. Antolatzaileak "pozik daude" sariketak izan duen harrerarekin: 91 gutun eta 266 esaldi jaso dituzte.\nLehia estua sari nagusietan\nEneko Barberena Mondragon literaturzaleak, Nerea Ibarguren Salegi bertsolariak, Iñaki Etxezarraga Maiztegi musikariak eta iazko sariketako irabazle Itziar Ugarte Irizarrek osatu dute aurtengo helduen epaimahai nagusia. Haien esanetan, hasierako aukeraketa nahiko samur egin bazuten ere, zalantza handiak izan zituzten, gero, onenak izendatzerakoan: "Deserosoa eta zaila egin zaigu lehenengo bien artean aukeraketa egitea; bakoitzak bere ezaugarriekin, oso ondo idatzitakoak eta originalak dira biak ala biak". Azkenean, baina, Hernaniko Iñigo Legorburu Arregiri ematea erabaki zuten: "Anjelita Kerejetak, Jose Mari Iparragirreren emazteak, senarrari Uruguaitik idatzitakoa da. Planteamendu konplexua du, Iparragirreren kantuak txertatu ditu testuan; eta azpimarratzekoa da, era berean, Legorburuk egin duen ahalegina XIX. mendeko euskaran idazten".\nBigarren saria Ane Labaka Mayozek eskuratu zuen, epaimahaikideen esanetan; hizkuntza aldetik sinpleagoa da, baina tonu indartsua du: "Sinpletasuna, baina modu onean ulertuta, oso benetakoa egin zitzaigun-eta gutuna. Emakume heldu batek bere gorputz menopausikoari idatzitakoa da. Tonu indartsua eta enpoderatzailea du eta oso erakargarria egin zitzaigun bereziki horregatik. Gorputz horrek gizartean izan dezakeen lekua aldarrikatzen du gutunak".\nBergarako onena, 'Siri'-k idatzia\nTelefonoetako aplikazio Siri-k sinatutakoarekin lortu du Mikel Azkarate-Askatsuak saria. "Telefono jabearen eta aplikazioaren maitasun istorioa da. Hizkera txukuna du eta originala da".\nGazteena ere herrian geratu da\nIzar Kortabarriak, Nora Ormaetxeak, Maddi Bengoak eta Eider Etxanizek osatu duten epaimahaiak Ainhoa Pardina Arenaza bergararrari eman diote saria; eskale bati idatzitakoa da.\nIñigo Legurburu (Irabazle Nagusia): "Karta sinplea dirudien arren, landuta dago"\nBirritan eskuratu du Jardunen sariketako bigarren saria; pozik hartu du, bada, nagusia.\nGai originala asmatu duzu; zergatik hori?\nUruguain emaztea bederatzi seme-alabekin utzita Iparragirre Euskal Herrira etorri zela jakin nuenean, aitzakia polita iruditu zitzaidan zerbait idazteko; emazteak senarrari Uruguaitik idatzitakoa da.\nIdazketa prozesua zelakoa izan da?\nZalantza izan nuen euskalkian edo euskara batuan idatzi; hori argituta, nahiko erraz gero. Pozik nago emaitzarekin.\nJasotako iritziekin pozik?\nEpaimahaikideenak oso politak dira, eta bat nator eurekin; hau da, karta sinplea badirudi ere, atzean lanketa bat dagoela.\nSariketa-zalea zara oso.\nHalaxe da; poesia, narratiba, bertsoak... denetik aurkeztu izan dut lehiaketatara eta 70 sari inguru baditut dagoeneko.\nAitziber Aranburuzabala Juldain 2019 ots 15 Bergara\nIñigo Legorburuk eskuratu du lehenengo saria; Ane Labakak, bigarrena; Gazte Saria Ainhoa Pardinarentzako izan da; eta Bergarako onenarena Mi...


Pandemia baten egunkaria: COVID-19 munduan - icli.ong\nPandemia baten egunkaria: COVID-19 munduan\nCOVID‑19ren ustekabeko agertzeak gure lehentasunak aldatu ditu, dihardugun txirotutako herrialdeetako pertsonen oraingo beharretan ardatza jartzen.\nHori dela eta, gune hau zabaldu dugu, euren esperientziak eta COVID-19 euren bizitzetan agertzeak zer ondorioak izan dituela, zuzenki jakinaraz diezazkiguten.\nKontakizun bakoitza hiru galderaren inguruan dabiltza, hots,\nbirusak zer eraginak izan dizkie\nmartxan zeuden proiektuetan zer ondorioak eragin dizkie\nea bertan laguntza‑eginkizunaren bat egin duten\nHona hemen zer kontatu diguten.\nANA GONÇALVES, BOLI KOSTA\nAnak, ADESC – Association pour le Développement Social et Culturel erakundean dihardu, herrialdearen hiriburua eta hiri nagusia den Abidjan hirian. Eurekin emakumeren ahalduntze eta hezkuntzari buruzko proiektu garrantzitsu batetan ari gara.\nAnak azaltzen digu, nola agintaritzaren jokaera azkarrak birusaren zabalketa saihestu zuen. Ikastetxe guztiak itxi zituzten eta biztanleriaren itxialdia agindu zuten, nahiz eta neurri hauek oso zailak izan, araugabeko ekonomiak familia askorentzako duen garrantzitsuarengatik. Arau honek lasaitzeak eta pertsona askoren diziplinarik ezak, kasuren gorakadan eragin nabarmena omen dute.\nIkastetxeen itxialdiak proiektuaren geldialdia eragin zuen, nahiz eta hezitzaileen prestakuntzan eta eginkizunen plangintzan jarraitu duten.\nAita HERMAN BAGARA, BENIN\nAita Herman Beningo Caritasen Zuzendari Laguntzailea da. Eurekin eta Caritas BDBDekin (Bureau Diocésain Borgou Développement) batera, Parakoun (ipar‑herrialdearen hiri handienean) dihardugu, pertsonen garapena sustatzeko, ikastetxeak, ama‑zentroak, erietxeak, eta abar, eraikitzen baitute.\nOrain lurraldean COVID‑19rik ez dagoela esan daiteke, nahiz eta beldurra izan. Agintariek, kasu gehienak zeuden hirietan bildu zituzten ahalegin handienak.\nPandemiaren ondorioz, Caritasek euren lana murriztu du, jarraipen lanak bakarrik mantentzen, irailean erabat berreskuratzeko asmoarekin.\nTokiko agintariek mugak itxi eta gaixotasunari buruz kontzientziatu besterik ez dute egin. Oinarrizko produktuak ikaragarriz garestitu dira. Hori dela eta, Caritasek familia asko eta pertsona behartsuenak zuzenki laguntzea ahalegindu du.\nAita SHIBU THOMAS, INDIA\nAita Shibu Premdham Ashramen ekonomia‑arduraduna da. Premdhamek harrera‑etxeak ahalmen ezberdineko haur eta gazteri aterpea ematen die.\nHerrialdea itxialdian sartu eta gero, biztanleak euren etxeetan egon behar zuten, elikagai‑hornidura mugatu batekin. Zail berezia zitzaion egoera hura Delhiko eta Mumbaiko langile migratzaile askori, euren etxeetara itzuli behar baitzuten, batzuetan oinez, eta haiengandik asko bidean hil egin ere. Baserri‑eskualdeetan ekonomia‑eragin latza espero da, Najibabad, Premdham kokatu dagoen herrian bereziki.\nEgoeraren larritzeak lan eginarazi zuen\nEgoera larritu zenez gero, Premdhamek zerbait egin behar zuela erabaki zuen, tokiko GKEekin eta lekuko agintariekin batera. Une horretan ICLIk ere hartu zuen parte, berton haien aldeko diru‑bilketa batez. Bildutako diruaz eta besteen emaitzaz ere, 800 familia, hau da 24 000 pertsona lagun izan diezaiekete. Lanak jarraitzen du, euren bizitza berriro ere bideratzeko asmoz.\nJORGE VIERA, PERU\nJorge, Piurako Unibertsitatearen FIAD erakundearen (Fomento de Investigación y Acción para el Desarrollo) idazkaria da. Tokiko garapenean guztiz sartuta den erakunde honekin aspalditik dihardugu.\nPiura 2017ko “Niño Costero”ren ondorioak gainditzen ari zenean, COVID-19 pandemia heldu zitzaien. Pobretasunean eta pobretasun larrian bizi ziren biztanleriak jasan ditu ondorio larrienak. Lurraldearen % 57,1 zaurgarritasun egoeran daude.\nDerrigorrezko itxialdiak proiektu guztiak geldiarazi ditu. Mendietako komunitate batzuek, kutsatzea saihesteko, autoisolamendua erabaki zuten. Produktore txikienei osasun‑ohitura zorrotzak ezarri zaizkie.\nPiurako Unibertsitateak eta FIADek, lurraldeko eta tokiko gobernuekin batera, arnasgailuak, oxigeno kanulak, eta aurpegi‑babesak fabrikazioan jardun dute. Horrez gain oinarrizko elikagaietako 30 tonak baino gehiago banatu dute, ikaslego‑zati baten Wi-Fi sarbidea erraztu dute eta bekaren programa zabaldu dute egoera larrienean dauden familiak laguntzeko.\nLa Paz hiriko Ayni elkarte zibilean dihardu Javierrek. ICLIk elkarte horrekin euren helburuetan dihardu, baserri eta hiri‑inguruneko gunetan bizi diren pertsonen ahalmenak sendotzeko eta teknologia‑sarbideak errazteko.\nHirietan agertu diren COVID‑19 positibo gehienak. Osasun‑etxeak gainezka daude. Gobernuak gizarte‑txartelaren programa bat gauzatu du, ekonomia informalez bizi diren familiei laguntzeko. Enpresek langile ugari egotzi dute.\nItxialdi zorrotzenean ere, nekazarien komunitateek euren nekazal‑jardueran jarrai zezaketen, baina, hala ere, kalte jasan zuten, euren produktuak azokara eraman ezin baitzuten. Proiektuak aurrera eramatea espero dute, pandemiaren bilakaera nolakoa den arabera.\nAynik birus aurkako borrokan konpromisoa hartu du, bio‑segurtasuna eta prebentzioaren protokoloetan prestatzen eta segurtasun tresneria ematen. Udal gobernuek osasun eta larrialdi arreta bereziki izan dute ardatza.\nBERTIN MUSABA, KONGOko ED\nBertin obrako burua da RAIDCOn eta ICLIk erakunde horrekin lankidetzan dihardu. Egiten duen lana oso garrantzitsua da Idjwi uharteko biztanleentzat, edateko ur sare bat eraikitzen baitu.\nIdjwi uhartea beste hirietatik eta alboko herrialdetik, Ruanda, bananduta dago, lakuaren zehar baitute lotura bakarra. Horrelako itxialdiak edo banaketak babestu du biztanlegoa kutsatzetik. Uharteren ekintza nagusia nekazaritza da. Hartutako produktuak uhartetik kanpoan saltzen dira, Bukavu eta Goma hirietan gehienbat.\nAgintariek ezarritako neurriak direla eta, garraioaren prezioa lau bider gehiagotu du eta horrez gero, merkatuaren produktu guztiak eta proiekturako eraikitzeko materialak ere garestiagoak dira orain. Proiektua atzeratuta dago. Era berean prestakuntza eginkizunak ere geldiarazi izan dira.\nPertsona batzuen artean sudur‑tapoiak banatu dute Agintariek.


Ibermaticak Envira enpresa kudeatzeko softwarea berritu du - SPRI\nIbermaticak Envira enpresa kudeatzeko softwarea berritu du\nERP berritzeak informaziorako sarbidea erraztuko dio Envirari\nKontsultoretza-enpresa gipuzkoarrak konpainia asturiarraren eraldaketa digitalari ekingo dio ERParen eguneratze teknologikoaren bitartez\nIngurumenaren kudeaketan espezializatuta dagoen Envira enpresa-talde asturiarrak Ibermatica konpainia gipuzkoarra bazkide teknologikotzat aukeratu du enpresa-kudeaketarako softwarea (ERP) eguneratzeko.\nPartaide teknologiko gisa, Ibermaticak laguntza eskainiko dio Envirari, tresna berrituz, eraldaketa digitaleko prozesuari ekin eta sektoreko beharrizan zehatzetara egoki dadin.\nZehazkiago esanda, euskal konpainiak bere gain hartu du Microsoft Dynamics NAV enpresa-kudeaketarako softwarea eguneratzeko ardura, NAV 2009 delakoaren bezero klasikoa deritzon bertsioa egungo RTC bezeroa (Eginkizunetan Oinarritutako Bezeroa) izenekorako migrazioaren bitartez. Horrez gain, Ibermaticak prestakuntza eta abian jartzeko laguntza eskainiko ditu.\nKonpainia gipuzkoarrak ohar baten bidez jakinarazi duenez, ERP berritzeak informaziorako sarbidea erraztuko dio Envirari, erabiltzaileen produktibitatea hobetuz eta enpresaren mugikortasun-estrategia bultzatuz.\nOharrak argitu duenez, bertsio berriak garrantzi handiko hobekuntzak ekarriko ditu, hala nola, mugikortasun osoko soluzioa edota prozesuen automatizazioa eskainiko duen bezero mugikor berri bat eta finantza-kudeaketarako moduluari dagozkion funtzionalitate berriak.\nEgoitza Donostian duen kontsultoretza-enpresa gipuzkoarrak esperientzia zabala du Microsoft Dynamics NAV softwarean oinarritutako eta ingeniaritza eta zerbitzu-enpresei zuzendutako enpresa-kudeaketarako soluzioetan.


▲ 103.600 milioi dolar\nInternational Business Machines edo IBM informatikarekin lotutako herramintak, programak eta zerbitzuak ekoiztu eta merkaturatzen dituen enpresa multinazionala da. Ameriketako Estatu Batuetako New Yorkeko estatuako Armonk hirian du egoitza nagusia. Gutxi gorabehera 390.000 langile ditu 161 herrialdeetan banatuta eta teknologiarekin lotutako zerbitzu-enpresarik handiena da. IBM kodea erabiltzen du.\nWikimedia Commonsen badira fitxategi gehiago, gai hau dutenak: IBM


KLIMA HOTZETAKO DINOSAURIO MOTA BAT AURKITU DA ALASKAN – AXIERREN TXOKOA\nBerriemailea: Paule Ziarreta\nAlaskan, Estatu Batuetan, orain dela miloika urte mundu galdu bat ezkutatu da, klima hotzetan bizi izan zen dinosaurio mota bat. Jendeak dinosaurioetan pentsatzen duenean, uste du tenperatura beroetan bizi izan izan zirela. Kuukpikensis ugrunaaluk dinosaurioak eskema guztiak apurtu ditu. Herbiboroa zen, ahateen antzeko mokoa zeukan, eta elurra ezagutu zuen. Horrela dio Floridako Unibertsitateko Biologia irakaslea den Gregory Erickson-ek.\nAurkikuntza honek animalia hauen inguruan zegoen jakintza guztia iraultzen du. Ipar-poloko dinosaurio hauek klima gogorretara egokitu ziren. Gaur egun misterio bat da zelan bizi izan ahal ziren, bere bizitza egokituz muturreko klima hauetara. Galdera honen erantzuna ikerketa honen bigarren partea izango da. Ez dakite ezta nola bere barneko tenperatura erregulatzen zuten odol hotzetako animalia hauek, gaur egungo krokodiloaren antza zuten, baina tamaina erraldoikoak (9 metrokoak ziren).\nKuukpikensis ugrunaaluk (Antzinako herbiboroa esan nahi du) bizi izan zenean, Alaska zuhaitzez inguratuta zegoen, zeren momentu hartan lurraren tenperatura gaur egungoa baino beroagoa zen. Espezie berri honek, 5 eta 9 gradu arteko tenperaturak jasan zituen, Kretazikoan neguak askoz ahulagoak baitziren.\nTeoria berri hau, “ACTA PALEONTOLOGICA POLONICA” paleontologia aldizkarian aurkeztua izan zen.\nNire iritziz, artikulu hau oso interesgarria da, zeren eta orain arte egindako ikerketa guztien arabera, dinosaurioak klima epeletan bizi ziren. Gainera, dinosaurio mota hau, Ipar-poloko espezie bat zen, hau da, ez zuen emigratu. Bestalde, oraindik inork ez daki zergatik desagertu ziren. Dakiten gauza bakarra, bat-batean hil zirela da.


topic_facet:"Mekanizazioa (Heziketa Zikloa). Erdi maila" topic_facet:"Metal-eraikuntzak (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lanbide Heziketa" author_facet:"Elhuyar Hizkuntza Zerbitzuak" author_facet:"Zuriarrain, Eider"\nProposatutako gaia: Mekanizazioa (Heziketa Zikloa). Erdi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lanbide Heziketa Egilea: Elhuyar Hizkuntza Zerbitzuak Egilea: Zuriarrain, Eider\n1 Administrazio Kudeaketa (Heziketa Zikloa). Erdi maila 1 Administrazioa eta kudeaketa (Lanbide Arloa) 1 Beroa sortzeko instalazioak (Heziketa zikloa). Erdi maila 1 Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Lan Arriskuen Prebentzioa (Heziketa Zikloa). Goi maila Lanbide Heziketa 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 1 Metal-eraikuntzen kalitate-kudeaketa (Modulua) 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...\n1 Carretero, Alfonso Elhuyar Hizkuntza Zerbitzuak Zuriarrain, Eider


06 IMB (Maider) 2011-12-3 by grafo grafo - issuu\nLarunbata, 2011ko abenduaren 3a\nDAL egoitzen adierazgarritasunetik urruti kokatzen da Bilboko udaletxeari IMB-ko arkitektoek erantsi berri dioten eraikina. Nolanahi ere, diskrezioa izan badute irizpide diseinatzerakoan, ez da horregatik ikusezina.\nBi ezaugarri: lasaitasuna eta erakargarritasuna. Horiexek izan daitezke San Agustin izeneko lursailean dagoen eraikinak transmititzen dizkigun bi sentipen. Beira eta zeramikazko azalak biltzen dute udaletxearen zabaltze berria. Bi material horiek hoztasuna eragin ohi dute, normalean. Kasu honetan ordea, fatxadaren kolore bareek eta testurak animalia handi otzan baten presentzia gogorarazten digute. Eraikitako bi bolumenen mugimenduek eta plazatxoak gainera, bertaratzen denaren joan etorriari, atea irekitzen duen zerbitzariak legez, ematen diete ongi etorria. Bi bolumenetan, oinplanoan U forma duela, antolatzen da programa. U horren erdialdetik mailak doaz gora, pasabidea sortuz beheko Zumalakarregi Etorbidea eta goragoko San Agustin Estartaren artean. Hala, espazio publiko bat sortzen da, funtzionala, hiritarrari zerbitzu ematen diona. Gure hirietako maila-tarteek sortzen dituzten ibilbideetako oztopoak konpontzeko nahia atzematen zaio. Hiri bilbean barneratzen den oinezko lotura berria dugu, era berean, eraikinean bertan integratua. Tokiarekin lotura bermatzen duen ezaugarria dela esango dugu. Horren harira, bere aurrekaria den Udal egoitzarekin sortzen den jokoa ere aipagarria da. Izan ere, badirudi –arkitektoek hala diote–, eklektikoa den ahaide zaharragoarekin tematzeko asmorik ez dela egon. Hura baino garaiago ezin izan, hura baino zabalagoa ere ez. Lursailaren dimentsioek ere ez diote nahieran hazten utzi. Baina, hara, “hemen nago ni!” esateko uzkurtu eta bihurritzen da senide gaztea. Errekatik goazela, “kuku” egiten du, zirikatzaile, bere presentzia adieraziz. Zaharraren eta gaztearen arteko lotura genetikoa aipatu diren material zeramikoaren koloreek bermatzen dute gainera. Ez du B kolore gorriko logotiporik behar zein familiatako kidea den erakusteko, aitona-amonaren kutsu hori sumatzen baitzaio.\nBeiraz eta zeramikaz hornitu dute egoitza.\nXEHETASUN TEKNIKO ETA DATU BATZUK:\nBilboko Udaletxearen egoitza berria: familiako ‘senide gaztea’ IMB-ko arkitektoek diseinatutako eraikin diskretu eta erakargarriak Bilboko Udaleko hainbat sail hartuko ditu barne\n● Arkitektura Programa: Aparkalekua, lokal teknikoak, harrera guneak, bulegoak, artxibategia. ●\n- Fatxadak hego-mendebalera: Azal bikoitza, beirazkoa, kontrol mikroklimatikoa (aireztapen eta eguzkitzapenaren ) bermatzeko. Bi azalen arteko espazioak mantenurako balio du. - Fatxadak ipar-ekialdera: beira soilezko azala. -Fatxadakekialdera:Masankoloreztatutakozeramikazko hodi hustuak. - Egitura: Programaren malgutasuna bermatuko duen 1,50 metroko moduluaren arabera antolatzen dira portiko metalikoak. ● Azalera eraikia: Lurazpian,2.459,28m2etalurzoru-mailatik gora 10.692,26 m2. ● Udal zerbitzuak:HirigintzaetaIngurumenSaila, Zirkulazio eta Garraio Saila, Obra eta Zerbitzuen Saila eta Espazio Publikoaren Erabilerarako Bulegoa. ● Egileak: Bilboko IMB Arquitectos-en (Gloria Iriarte, Eduardo Múgica eta Agustín de la Brena) diseinua da, bulegoko arkitekto gazte kolaboratzaileen laguntzarekin batera. Azken urteetan hainbatproiektuburutudituzte,batikbatBilbon, tartean: Miribillako Eliza, Bizkaiko Foru Liburutegiarenberritzeaetahanditzea,Zabalburuplazaren berriztapena eta Basurtuko FEVEren geltoki berria. http://imbarquitectos.es/ Beheko plano honetan, Bilboko Udaletxe zaharra eta berriaren arteko lotura irudikatzen da. ARGAZKIAK: IBM ARQUITECTOS\nOinplanoak U forma du eta bi bolumen ditu.\n06 IMB (Maider) 2011-12-3


Txori batetik berreskuratzea | Consumer\nTxori batetik berreskuratzea\nAriketa egin aurretik elikadura txarra bada, txori bat edukitzeko arrazoi zuzena da\nEgilea: maitezudaire 2006-ko martxoak 23\nRAEren hiztegiak honela definitzen du txoria: lasterkariari txirrindulari-lasterketaren erritmoari eustea galarazten dion bat-bateko beheraldi fisikoa. Nahiz eta, hasiera batean, terminoa kirol horretara mugatzen den, haren kontzeptua muturreko neke-egoera guztietara zabaldu da, eta, batzuetan, iraupen luzeko ariketa fisikoa egitean iristen da egoera horretara.\nSintoma horrek kirolari profesionalei nahiz zaleei eragiten die, eta pertsona, ariketa egin aurretik, behar bezala elikatu ez denean sortzen da. Txoria ariketa egitean agertzen da eta jarduera uztera behartzen du.\nHipogluzemia dagoenean gertatzen da txoria organismoan. Horrek esan nahi du odoleko glukosa-erreserbak -azukreak- agortu arte murrizten direla. Egoera hori elikadura desegoki baten ondorio zuzena da, non ez baita behar adina karbohidrato kontsumitu ariketa egin aurretik. Mantenugai horiek organismoak ahalegin handia eskatzen duen jarduera fisiko bati aurre egiteko behar duen erregaia dira.\nNola berreskuratzen da kaltetua?\nTxori baten aurrean, lehenik eta behin, jarduera geldiarazi eta gorputza normaltasun-egoerara itzultzen saiatu behar da. Gelditu ezean, ariketaren intentsitatea gutxituz joango da pixkanaka, eta ondorioak larriagotu egin daitezke. Energia agortu denean, jan eta edan besterik ezin da egin. Ez da nahikoa ariketa leuntzea indarrak erreserbatzeko.\nTxori baten sintomak nabaritzen direnean (nekea, indar falta, zorabioak barne), erraz digeritzen diren elikagaiak eta edariak hartu behar dira. Horri esker, odoleko glukosa-kontzentrazioa azkar handitzen da.\nFruta-zukua, barratxo energetikoak, txokolatea, fruta lehortuak, etab. edozein kirolariren laguntzaile izan behar dute beti. Elikagai horiek organismoak azkar xurgatzen dituen azukreak dituzte, eta gehiegizko hipogluzemia saihestea lortzen da. Errekuperazioa azkartzen duten edari isotonikoak ere har daitezke. Edari horiek azukreak, gatz mineralak eta likido ugari dituzte, eta, beraz, izerdiaren bidez galdu diren ura eta mineralak azkar aldatzen laguntzen dute. Aukera ona da aurrez etxean egindako ahoko seruma hartzea: litro bat ur irakin, limoi baten edo biren zukua, koilarakadatxo bat bikarbonato, gatz apur bat eta 2 koilarakada azukre.\nTxori bat ez gainditzeko, garrantzitsua da ariketa egin aurretik karbohidrato konplexu ugari duten elikagaiak jatea, hala nola pasta, arroza, patatak, ogia, zerealak malutatan edo gailetetan, eta platanoa bezalako frutak. Ariketak 90 minutu baino gehiago iraungo badu, ez da komeni karbohidrato sinpleak dituzten elikagai gehiegi hartzea, hala nola fruta-zukuak, azukrea, eztia, fruta almibarretan, karamelua, gozokiak, txokolatea, gozokiak, edari freskagarri azukredunak, marmeladak eta abar, errebote-efektua eragin baitezakete: bat-bateko odoleko azukre-maila jaistea ariketa egin eta 60 minutura.\nBeste alderdi garrantzitsu bat gorputza ondo hidratatuta edukitzea da. Horretarako, ura edatea gomendatzen da, bai ariketa egin aurretik, bai ariketa egin bitartean eta ondoren.\nariketa bizia berreskuratu hipoglucemia-eu neke págara-eu\nNeke fisikoaren kontrako Q10 koentzima gehigarria\nOilasko-izterrak tipula- eta azenario-saltsan


Arkume-txuletak plantxan | Consumer\n600 g de arkume-txuletak\n125 g de pikillo piperrak\n100 g de Cherry tomatea\n100 g de errabanitoak\n2 g de piperbeltza 5 baia\nLehenik eta behin, patatak uretan egosi gatz apur batekin. Egositakoan, zuritu eta txikitu sardexkarekin, gehitu gurin beroa eta likidoa esne-gainarekin batera, gatz apur bat eta gorde leku epel batean.\nZartagin batean baratxuri-ale bat xerra finetan moztuta oliba-olio koilarakada batekin, pikillo piperren zerrenda batzuk, cherry tomateak eta erditik ebakitako errabanatxo batzuk bota. Salteatu pare bat minutuz, jarri gatza eta piperbeltza, 5 baia eta gorde. Behin prestatutako hornigaiak prestatutakoan, arkume-txuletak plantxan prestatzeko prestatzen ditugu.\nOliba-olioarekin pixka bat igurtzi, eta gatz pixka bat hartu arkume-txuleten azalera giro-tenperaturan. Txuletak zartagin antiitsuan prestatuko ditugu bi edo hiru minutuz alde bakoitzean, kanpotik gorritu eta barrutik zukutsuak gera daitezen. Kanpotik gorritu ondoren, utzi minutu batean leku epel batean, eta presta dezagun patata parmentier bat, barazki-salteatua eta, azkenik, arkume-txuletak plantxan erretako zukuekin. Apaindu tipulin berri zatitua.\nKaloriak 359 18%\nGantza 26g 38%\nGantz asea 11g 57%\nAzukreak 3,7g 4%\nArkume-txuletak B6 bitamina eta zink-kopuru handietan nabarmentzen dira. Azukre gutxiko elikagaia da, eta osaera nutrizionala du: burdina, kaltzioa, potasioa, magnesioa, iodoa eta B3, B7, B9, B12 eta K bitaminak. Animalia-proteinaren iturri da, eta horrek esan nahi du gantz saturatua eta kolesterola daudela. Piperrekin, tomatearekin eta errefauarekin prestatzen da, eta horrek herdoilaren aurkako antioxidatzaileak eransten dizkio gure organismoari. Kaltzioa, zuntza, potasioa, magnesioa, zuntza, sodioa eta A, B7, B9 eta C bitaminak ere ematen ditu. Oso errezeta koipetsua denez, neurrian eta noizean behin jan behar da.


IRTEN-ETORGAI proiektuaren lehen prototipoa\nIRTEN (Soluzio Adimenduna Nazioarteko Bezeroari Saldu Ondoko Atentzioa emateko), ikerketa industrialeko ETORGAI proiektu bat da. 2014eko apirilean hasi zen eta 8 enpresa euskaldunek parte hartzen dute (I68, Ibermática, Ibercom, NaturalVox, MondragonLingua, AFM, Gashor e Ibarmia) eta´+G+b zientzia eta teknologiaren euskal sareko 4 kidek (I68 I+D+i, i3B, INVEMA eta Vicomtech-IK4).\nBere helburua teknologiarekin saldu ondoko atentzio zerbitzuen kostuaren arazoari irtenbide bat ematea da nazioarteko mailan. ETE-ez osaturik dagoen euskal industriarentzat bereziki, heziketa maila altu bat eskatzen da kapital-ondasunei buruzko kontsultei erantzuteko.\nProposatutako soluzioa atentzioaren lehenengo maila automazitatzean, bigarren eta hirugarren mailako atentzioa erraztean eta zerbitzua kolektibizatzean eta bere pertsonalizatzean eta jarraipena automatizatzean datza. Horretarako, interakzioaren eta nahiz ahoz nahiz idatzizko elkarrizketaren kudeaketa automatikoaren teknologia garatzen ari da. Gainera, sektoreari buruzko ezagutza modelatzen ari da eta itzulpen eta arrazoiketa automatikoaren teknologia ustiatzen ari da.\n2015 urtearen bukaerarako, partzuergoak soluzioaren lehen prototipoa ezarria izatea espero du.\nPrototipoak lehenengo mailako atentzioaren automatizazioaren lehenengo bertsio bat izango du telefonoa eta webaren bidez. Lehenengo, plataformara sartzen diren erabiltzaileak identifikatuko dira eta automatikoki jasotako intzidentzia sailkatuko da. Ezagutzaren oinarriak soluzio bat badu, hau automatikoki komunikatuko zaio erabiltzaileari sarrera kanal berdinaren bidez . Hizkera antzemate errore posibleak konpentsatzeko, operadore gardenaren irudia erabiliko da, intzidentzia erabiltzailearekiko gardenki transkribatuko duena.\nBigarren eta hirugarren mailako operadorei ataza errazteko, prototipoak ere ticketen web atari bat izango du non erabiltzaileen intzidentziak automatikoki gordetzen joango diren. Lehenengo mailan konpondu ez diren kasuei zerbitzua emateko, operadore kolektiboek ezagutza oinarri bat kontsultatu ahal izango dute, sarri ematen diren intzidentzien eta bere soluzioen katalogo bat eskura izango dutelarik. Ezagutza oinarriaren sarrerak jatorrizko hizkuntzan (intzidentzia kudeatu zen hizkuntza berdinean) izango dira, hala ere, beste hizkuntzetara itzulpen automatikoa eskatu ahal izango da. Sarri ematen diren intzidentzien itzulpen automatikoak gerora itzultzaile profesionalek editatuko dituzte.\nErabileraren kasu bezala, lehenengo prototipoak Gashor-en (okindegietako eta gozotegietako labeen diseinu, fabrikazio eta komertzializazioa, fermentazio kontrolatuaren ganberak, siloak eta izozte zelulak egiten dituen enpresa) arazoak aztertuko dira.\n2016ean, partzuergoak bigarren prototipoan lanean jarraituko du, enpresetan dauden bezeroarentzako atentzio zerbitzuei interkonexioaren funtzionalitateak, moduluak bigarren mailako atentzio zerbitzua optimizatzeko eta bezeroei reporting automatikoko funtzioak barne edukiko dituelarik. Gainera, interakzio automatikoaren, elkarrizketaren kudeaketaren, ezagutzaren modelatzearen eta itzulpen automatikoaren teknologia optimizatuko da eta erabilera kasu berriei aplikatuko da.\nEspero diren onurak ondorengoak izango dira: proiektuaren emaitza bezala, saldu ondoko atentzio zerbitzuaren kostuaren murrizketa, nazioarteko mailan bermatutako erantzun denbora laburtuak, eta ETE euskaldun industrialei nazioarteko bihurtzeko gaitasuna eta aukera ematea.


Free chat Andorra la Vella. Ausazko arrotz doan txateatu berehala Andorra la Vella tik.\nFree chat Andorra la Vella\nOngi etorri Chatroulette Andorra la VellaEdozein lekutan, munduko pertsona aleatory bat konektatzeko. Chatroulette Andorra la Vella dezakezu honako aukeren artean aukeratu:- Guztiak pertsona mota Andorra la Vella doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nAndorra la Vella hirien zerrenda:


Zabalik Gazteria arloko Aurrekontu Parte-Hartzaileetan egitasmoak aurkezteko epea - Gazteberri.eus\nZabalik Gazteria arloko Aurrekontu Parte-Hartzaileetan egitasmoak aurkezteko epea\nPublished19 otsaila, 2022\nNafarroako Gazteriaren Institutuak 30.000 euro bideratuko ditu hautatuak diren egitasmoak garatzeko\nZabalik da aurtengo Nafarroako Gazteria arloko Aurrekontu Parte-Hartzaileetan proposamenak aurkezteko epea. Egitasmoak aurkezteko epea datorren martxoaren 24an amaituko da. Nafarroako Gazteriaren Institutuak 30.000 euro bideratuko ditu hautatuak diren egitasmoak garatu ahal izateko. Aurkezten diren proposamenek izaera soziala izan beharko dute eta gazteak helburu izan beharko dute.\nAurrekontu Parte-Hartzaileak herritarren parte-hartzea ahalbidetzen duen tresna bat da eta horri esker, herritarrek beren ideia, egitasmo edo politika publikoak garatzeko aukera izan dezakete. Aldi berean, gazteak inplikatu nahi dira proiektu baten garapenaren maila guztietan, definiziotik hasita azken ebaluaziora arte.\nDeialdia Nafarroan erroldatuta dauden 14 eta 30 urte bitarteko gazteei zuzentzen zaie. Gazteriaren arloan lan egiten duten eta Nafarroan erregistratuta dauden elkarteek eta irabazi asmorik gabeko erakundeek ere parte har dezakete.\nAurkezten diren proposamenek izaera soziala izan beharko dute eta gazteak helburu izan beharko dute. Egitasmoek parte-hartzearekin, formakuntzarekin, kulturarekin, artearekin, berdintasunarekin, inklusioarekin, gazteriaren inguruko ikerketarekin edo belaunaldiarteko egitasmoekin harremana izan beharko dute. Aldi berean, Nafarroako Gazteriaren III. Plana osatzen duten helburuekin bat egin beharko dute.\nProposamenek berriak eta gazteria osoari irekiak izan beharko dute, baina fokua adin-tarte zehatz batean jarri ahal izango da.\nAurrekontu parte hartzaile hauetan eginen den ekintza proposamena aurkezten duen pertsona, elkarte edo erakundeak ezin izanen du hura gauzatu, ezta proiektua garatzeko kontratatua izan ere.\nPrevious Lanbide Heziketan euskararen erabilera sustatzen duten enpresei, ikastetxeei eta ikasleei aintzatespena\nNext 'Gazteekin indarkeria sexista prebenitzeko estrategiak hezkuntzan' ikastaroa


Kastrazio kimikoa, sexu erasoak ekiditeko irtenbidea? • ZUZEU\nKastrazio kimikoa, sexu erasoak ekiditeko irtenbidea?\nEspainiar estatuko presondegietako biztaleen %5a sexu erasoren bat burutu duten presoak dira. Sexu delituek biktimengan sortzen duten inpaktuaz gain, gizartean gaitzespena eta beldurra sortzen dute. Komunikabideek halako erasoei ematen dieten estaldurarengan egon daiteke beldur honen arrazoia.\nGizartearen kezka handienetakoa, preso hauek euren zigorraldia amaitu ostean berriz halako delituren bat egiteko duten arriskua da. Aurten, delitugile horien %5,8a berriz erortzen dela jakin genuen. Gaizkile komunen berrerortze tasa askoz altuagoa da, baina sexu erasoek sortzen duten kezka ez du horrek leuntzen.\nHori horrela, irailetik aurrera katalunian borondatezko kastrazio kimikoa martxan jarriko dute presondegietan. Hala nahi duten presoek sexu desioa baretuko dien tratamendua egin ahal izango dute.\nKastrazio kimikoaren eztabaida ez da berria, Espainiako gobernua duela urte batzuk hasi zen aukera hau aztertzen. Batzuek delitugileen zigorrak handitzearen alde daude, eta behartutako kastrazio kimikoa ezartzearen alde daudenak ere badira. Baina kastrazioak edota zigorrak handitzeak ez ditu arazoaren arrazoiak konpontzen. Psikologo askok, gaizkile hauek beste metodo batzuen bitartez birgaitu daitezkeela sinesten dute.\nMedikuntzaren ikuspegitik ere irtenbide honek ez dirudi egokiena. Hormona desoreka duten horiei bakarrik balioko lieke kastrazioak, testosterona jeitsiko bailieke. Baina sexu erasoak egiten dituzten gehienek ez dute hormona arazorik. Sexu delituen prebentzioa ez da erraza. Gaizkile batek erasoa berriz noiz egin itxaroten egon baino kastrazio kimikoa ezartzea hobe dela diote askok; neurri txiki batean eraginkorra izanik kasuren bat edo beste sahiestuz gero pena merezi duela.\nFrantzian duela bi urte Nicolas Sarkozy presidenteak kastrazio kimikoaren alde egin zuen sexu krimenen aurkako borrokan. Pedofilo batek bost urteko haur bat bortxatu zuenean Sarkozyk hiru neurri hartu zituen: pedofiloentzat hospital bat eratzea, delitu sexualak egin zituztenentzat zigorren murriztearekin amaitzea eta kastrazio kimikoa.\nEspainiar estatuan halako neurriek harrera ona izan ez bazuten ere, hona ere heldu da. Orain, prebentzio neurri berriak hobetzen doazen bitartean, kastrazio kimikoaren ondorioak eta eraginkortasuna aztertu behar dira.\nkastrazio kimikoa, sexu eraso


Orubea - El Bosque\npisu - Algar (Centro)\npisu - Ubrique (La vega)\netxea - Algar (Centro)\nMerkataritza-lokala - Ubrique (CALLEJONES)\nDuplexa - Ubrique (PLAZA LA ESTRELLA)\nPAG 1/103 - TOTAL 1.230 Jabetzak\netxea - Ubrique (SAN SEBASTIAN) , Eraikitako azalera 100m2, 10m2, 3 Gelak, 2 bainugelak.\netxea - Ubrique (CASCO ANTIGUO) , Eraikitako azalera 69m2, 2 Gelak, 1 bainugelak.\netxea - Ubrique (CASCO ANTIGUO) , Eraikitako azalera 150m2, 4 Gelak, 2 bainugelak.\netxea - Ubrique (EL JARDÍN) , Eraikitako azalera 145m2, 25m2, 3 Gelak, 2 bainugelak.\netxea - Ubrique (Centro) , Eraikitako azalera 108m2, 2 Gelak, 1 bainugelak.\npisu - Ubrique (La vega) , Eraikitako azalera 82m2, 3 Gelak, 2 bainugelak.\npisu - Ubrique (ANTONIO VEGA) , Eraikitako azalera 77m2, 3 Gelak, 1 bainugelak, Igogailua.\netxea - Ubrique (CASCO ANTIGUO) , Eraikitako azalera 132m2, 67m2, 15m2, 3 Gelak, 2...\netxea - Ubrique (PARQUE RAFAEL ALBERTI) , Eraikitako azalera 150m2, 35m2, 3 Gelak, 2 bainugelak.\netxea - Ubrique (La vega) , Eraikitako azalera 300m2, 5 Gelak, 3 bainugelak, igerilekua.\natico-a - Prado del Rey (Centro) , Eraikitako azalera 93m2, 10m2, 3 Gelak, 1 bainugelak.\netxea - Ubrique (CONVENTO CAPUCHINOS) , Eraikitako azalera 100m2, 5 Gelak, 2 bainugelak.\nEgin klik hemen WhatsApp bidez edozein zalantza argitzeko01:05


Iberiar penintsulako 14 suge espezietatik 13 nitxuan ikusitxa, eta desiatzen nenguan 14. ikusteko. Lataste sugegorrixa (Vipera latastei) zan falta jatana, penintsulako 3 sugegorrixetariko bat. Batzuetan "listero" hitza modu despektibuan erabiltzen bada ere (modu askotako "listeruak" daoz), aitortu bihar dot neri behintzat espezie desberdinak aurkitxu eta ikustia asko gustatzen jatala. Eta lataste sugegorrixa horren elegantia izanda, oindik eta gogo gehixau nakan baten bat ikusteko.\nLataste sugegorrixa ikusteko esperantzekin, aurreko astebukaeran Aitor Montes Arrondokin batera Burgosera jun nitzan egun pasa. Burgosen nahiko populazio politxa omen dao eta etxetik gertu eukitxa, saiatu biharra geneukan. Aurreko urtian ere in naban antzeko saiakera bat Valentziako beste gazte batzuekin, baina ez genduan sortetik izan.\nOinguan bai ordia! Mendixan pasiatzen hasi eta segitxuan azaldu jakun lataste sugegorri bat! Puff, ze elegantia! Mudatzekotan zauan eta horren ondorioz eukitzen daben begiko kolore grisak pixka bat zatartzen zaban, baina hala ere top!\nLataste sugegorrixa (Vipera latastei)\nIndibiduo gazte bat aurkitxu genun, tamaina ertaineko bat, 35-40 cm ingurukua.\nPenintsulako gainontzeko sugegorrixekin konparauta (sugegorri kantauriarra eta aspis sugegorrixa) mutur nabarmenena daukana da, nahiz eta batzuek ez daben horren nabarmena eukitzen (guk topakutakuak adibidez). Mutur nabarmenauakin ikusgarrixauak izaten dia.\nAhaztu gabe, eskerrak eman nahi dizkiet Rafael Vazquez, Óscar Zuazo eta Ruben Sanchez-i, espezie hau aurkitzen laguntzeko aipamen batzuk ematiarren.\nEgonaldi motza in genduan, baina lataste sugegorri bat ikusitxa pozik bueltau ginan etxera. Beste narrasti eta anfibio espezie batzuk ere ikusi genitxun, baina dudarik gabe, eguneko protaginistia berau izan zan.\nAmaitzeko, penintsulako suge guztiak ikusitxa, espezie danen zerrenda ipintzeko aprobetxatzen dot ("listero" zena izango da, jajaja):\nCulebra de Herradura (Hemorrhois hippocrepis) EHan ez\nSuge berde-horia - Culebra verdiamarilla (Hierophis viridiflavus)\nIparraldeko suge leuna - Culebra lisa europea (Coronella austriaca)\nHegoaldeko suge leuna - Culebra lisa meridional (Coronella girondica)\nCulebra de cogulla occidental (Macroprotodon brevis) EHan ez\nEskulapioren sugea - Culebra de Esculapio (Zamenis longissimus)\nEskailera-sugea - Culebra de escalera (Zamenis scalaris)\nSuge gorbatadun iberiarra - Culebra de collar mediterránea (Natrix astreptophora)\nSuge gorbataduna - Culebra de collar (Natrix natrix)\nMonpelierko sugea - Culebra bastarda (Malpolon monspessulanus)\nAspis sugegorria - Víbora aspid (Vipera aspis)\nLataste sugegorria - Víbora hocicuda (Vipera latastei) EHko mugan\nSugegorri kantauriarra - Víbora cantábrica (Vipera seoanei)